Մարսյան դաշտ (Աթենք)

Մարսյան դաշտ կամ Պեդիոն թու Արեոս (), Աթենքի կենտրոնում գտնվող զբոսայգի և քաղաքում նրա շուրջը ձևավորված շրջան։ Անվանակոչված է ըստ անտիկ հռոմեական շրջանի և Փարիզի զբոսայգու։ Զբոսայգին զբաղեցնում է 27,7 հա, տեղակայած է Օմոնիա հրապարակից 1 կմ հեռավորության վրա։ Այժմ նրա տարածքը սահմանափակում են Մավրոմատեոն (), Պրինգիպոնիսոն () փողոցները և Ալեքսանդրաս պողոտան։

Մարսյան դաշտ զբոսայգի 

Զբոսայգին նախագծվել է 1934 թվականին՝ ի պատիվ 1821 թվականին հունական հեղափոխության։ 21 հերոս հավերժացված է զբոսայգում տեղադրված կիսանդրիների միջոցով։ Զբոսայգու գլխավոր մուտքի առջև տեղադրված է Կոնստանտինոս I-ի՝ ձիով հուշարձանը։ Ալեքսանդրաս պողոտայից զբոսայգու երկրորդ մուտքն է, որտեղ տեղադրված է անգլիացի, ավստրալիացի և նորզելանդացի զինվորների հուշարձանը, ովքեր մասնակցել են հունական ռազմական գործողությանը՝ Երկրորդ համաշխարհային պատերազմի ընթացքում։ Հուշարձանը լրացնում է Աթենաս աստվածուհու արձանին։

2011 թվականի հունվարին Աթենք համայնքն ավարտեց զբոսայգու վերականգնումն ու վերակառուցումը։ Նախագծի նախաձեռնողն ու գլխավոր ճարտարապետը հույն ճարտարապետ Ալեքսանդրոս Տոմբազիսն է։ Զբոսայգում ընդհանուր առմամբ տնկված է 1200 ծառ, 50 000 բույս, 7500 թուփ 2500 թուփ վարդ։ Փոխված է կածանների ասֆալտե ծածկույթը. այն փոխարինել են 8800 քառակուսի մետր մարմարյա սալիկներով և 3800 քառակուսի մետր գրանիտե սալիկներով։ Բացի բնապահպանական և ակնադիտական ասպեկտներից՝ նախագծում մեծ ուշադրություն են հատկացրել նաև զբոսայգու միկրոկլիմային. զբոսայգու ջերմաստիճանն ամառային ամիսներին 3-5 աստիճանով ավելի ցածր է լինում, քան քաղաքի մյուս շրջաններում, ինչն զբոսայգին վերածում է Աթենքի կենտրոնում գտնվող ձեռակերտ օազիսի։

Ծանոթագրություններ

Արտաքին հղումներ 
 
 
 

Աթենքի տեսարժան վայրեր